مفاجئة كبيرة بيناتها النتائج الجزئية الاسبانية، من بعد ما تعلن أن الحزب الشعبي يالاه جايب 65 مقعد، وهو اللي كان جايب137 سنة 2016. هاد النتائج غاتكون كارثية على الحزب اليميني المعتدل، بينما الاشتراكيون تزاد عندهم الاصوات. السؤال اللي كيطرحو الشارع هو فين مشاو أصوات الحزب الشعبي، لأن المشكل ماشي في أنهم يمشيو عند أحزاب أخرى، بل أنهم يمشيو لأحزاب راديكالية بحال بوديموس وبوكس. وطبعا يلا تبدلت النتائج راه يقدر حزب سيودادانوس ينافس الحزب الشعبي على الرتبة الثانية، رغم أن هادشي قبل الازمة الاقتصادية كان مستحيل يفكر فيه شي اسباني. أضف أن التصويت اليوم عقابي على الحزب الشعبي، بسباب قياداته السابقة، الي عندها فضائح فساد مالي. 
الانتخابات الاسبانية. الناس فقدو الثقة فاليمين المعتدل وباغيين اليسار واليمين الراديكالي الحزب الشعبي فقد نصف الناس لي كيصوتو عليه